[pic] | KUMMISSJONI TAL-KOMUNITAJIET EWROPEJ | Brussel 11.6.2007 KUMM(2007) 314 finali KOMUNIKAZZJONI MILL-KUMMISSJONI LILL-KUNSILL, LILL-PARLAMENT EWROPEW U LILL-KUMITAT EKONOMIKU U SOĊJALI EWROPEW "Ir-reviżjoni ta' nofs il-perjodu ta' l-Ambjent Ewropew u tal-Pjan ta' Ħidma dwar is-Saħħa 2004-2010" {SEK(2007) 777} KUNTEST Iċ-ċittadini Ewropej huma mħassba dwar l-ambjent li jgħixu fih, dwar is-saħħa tagħhom u dwar il-kwalità tal-ħajja tagħhom. Sitta minn għaxar ċittadini Ewropej jikkunsidraw li "probabbli" jew hemm "possibilità tajba" li t-tniġġiż ambjentali se jagħmel ħsara lis-saħħa tagħhom[1] u li l-Unjoni Ewropea mhijiex tagħmel biżżejjed[2]. Iċ-ċittadini Ewropej indikaw ukoll li l-ambjent huwa l-forza li tmexxi 'l quddiem l-innovazzjoni, u li l-politiki għall-ħarsien ta' l-ambjent huma inċentivi għall-progress aktar milli xkiel għar-rendiment ekonomiku[3]. Sabiex jiġi indirizzat dan it-tħassib, f'Ġunju 2003 l-Kummissjoni adottat l-Istrateġija Għall-Ambjent u għas-Saħħa[4]. Din l-istrateġija kellha l-għan aħħari li tnaqqas il-piż tal-mard maħluq minn fatturi ambjentali fl-UE, biex tidentifika u tipprevjeni theddid ġdid għas-saħħa maħluq minn fatturi ambjentali u biex issaħħaħ il-kapaċità ta' l-UE għall-ħolqien tal-politika f'dan il-qasam. L-Istrateġija ġiet segwita mill- Pjan ta' Azzjoni Ewropea Għall-Ambjent u għas-Saħħa 2004-2010 [5] , li enfasizzat il-bżonn li tiġi żviluppata bażi tajba ta' tagħrif, li tinkludi approċċ ikkordinat għall-bijomonitoraġġ tal-bniedem, u l-ħtieġa biex tissaħħaħ ir-riċerka fuq l-ambjent u s-saħħa bil-għan li ssir evalwazzjoni aktar effiċjenti ta' l-impatt ambjentali fuq is-saħħa tal-bniedem. Kemm l-Istrateġija kif ukoll il-Pjan ta' Azzjoni kisbu l-appoġġ mill-istituzzjonijiet l-oħra ta' l-UE[6]. Indikazzjoni ċara ta' l-importanza mogħtija lill-impatti ambjentali fuq is-saħħa[7] pubblika ġew inklużi fil-viżjoni Ewropea għall-futur, Strateġija għall-Iżvilupp Sostenibbli mġedda, kif miftehma mill-Kunsill f'Ġunju ta' l-2006. Apparti dan, l-ispejjeż evitati fis-settur tas-saħħa billi jittieħdu azzjonijiet adattati jikkontribwixxu lejn l-għanijiet ta' l- Aġenda ta' Liżbona . Fil-preżent l-ażma tolqot 30 miljun persuna madwar il-kontinent[8] u tiswa madwar €17.7 biljun fis-sena lis-servizzi tas-saħħa[9]. Apparti dan, l-esperjenza dwar l-integrazzjoni ta' l-ambjent u tas-saħħa miksuba s'issa tista' tintuża bħala eżempju ta' ħidma intersettorjali effettiva għas- Saħħa fil-Politiki Kollha , li kienet prijorità għall-Presidenza Finlandiża u segwita mill-Kummissjoni fl-Istrateġija tas-Saħħa ta' l-UE. L-iskop ta' din il-Komunikazzjoni huwa li sseħħ reviżjoni u li jiġi ppreżentat il-progress miksub f'nofs il-perjodu tal-Pjan ta' Azzjoni, biex tiddeskrivi fil-qasir l-iżviluppi u l-politiki rilevanti msemmija fil-Pjan ta' Azzjoni bħalma huma l-kimiċi, l-arja, l-ilma u l-ħoss u biex tenfasizza l-oqsma li għandhom jingħataw attenzjoni partikolari fil-futur. L-INTEGRAZZJONI TA' L-AMBJENT U TAS-SAħħA Huwa mifhum li l-kunsiderazzjonijiet tas-saħħa diġà kienu r-raġuni wara l-qafas leġiżlattiv għall-ħarsien ambjentali matul dawn l-aħħar 30 sena. Bl-istess mod, il-ħsara lill-ambjent bdiet azzjoni tas-saħħa pubblika u influwenzat għadd ta' politiki għas-saħħa pubblika. Madankollu, l-Istrateġija u l-Pjan ta' Azzjoni qanqlu inizjattivi ġodda biex l-ambjent u s-saħħa jiġu integrati. Enfasizzaw ukoll il-fattur importanti tas-saħħa tal-bniedem ta' ħafna politiki ambjentali, li tefgħu dawl fuq il-ħtieġa ta' implimentazzjoni effettiva u ta' approċċ ikkordinat. Dan jitlob ukoll għat-tisħiħ tal-bażi tat-tagħrif biex tintlaħaq l-effettività tal-politiki eżistenti u l-ħtieġa ta' oħrajn ġodda. Analiżi dettaljata tal-bażi tat- tagħrif li twettqet fl-2006[10] wriet biċ-ċar li ħafna sistemi ta' tagħrif dwar l-ambjent u s-saħħa diġà ġew stabbiliti, iżda l-isforzi jeħtieġ jitkomplu fuq terminu twil ta' żmien biex titjieb fejn meħtieġ l-integrazzjoni u l-kompatibilità bejn is-sistemi, kif ukoll il-kwalità tad- data u t-tqabbil tagħha. Partikolarment, għandha tinġabar b'mod komparabbli, data rappreżentattiva dwar l-espożizzjoni tal-bniedem għal sustanzi li jniġġsu l-ambjent u l-effetti potenzjali għas-saħħa ta' dawn is-sustanzi ġġenerati mill-Bijomonitoraġġ Uman (HBM)[11]. Għal dan il-għan, il-Kummissjoni attivat kooperazzjoni intensiva bejn l-Istati Membri biex tindirizza d-diffikultajiet prinċipali (interpretazzjoni tad- data , etika, komunikazzjoni) sabiex jiġu solvuti qabel l-HBM jilħaq il-potenzjal kollu tiegħu. Il-Kummissjoni f'kooperazzjoni mill-qrib ma' l-Istati Membri rnexxielha wkoll li tiffoka l-fondi għar- riċerka fuq mard meqjus prijoritarju u fuq l-interazzjoni ta' l-ambjent u s-saħħa fis-Sitt Programm ta' Qafas għar-Riċerka (FP6) (2002-2006)[12]. Kemm il-Kunsill kif ukoll il-Parlament appoġġaw il-ħtieġa għal sforzi ulterjuri f'dan il-qasam taħt is-Seba' Programm ta' Qafas għar-Riċerka (FP7) (2007-2013)[13], bħall-bijomonitoraġġ uman, il-kwalità ta' l-arja fuq ġewwa u l-impatti fuq is-saħħa fit-terminu twil ta' żmien għall-espożizzjoni ta' fatturi li joħolqu pressjoni ambjentali. Il-Kummissjoni se tkompli tagħmel sforz biex tisfrutta mill-aħjar li tista' r-riżultati li joħroġu mill-proġetti u l-utilità tagħhom għal azzjoni ta' politika possibbli. Li dawn r-riżultati jinbidlu f'azzjoni ta' politika hija prijorità fit-terminu twil ta' żmien u se tiżdied fl-importanza matul l-implimentazzjoni tal-Pjan ta' Azzjoni. Ir-responsabbiltà li jsir progress f'dan il-qasam kumpless trid tinqasam bejn l-Istati Membri, il-Kummissjoni, l-organizzazzjonijiet internazzjonali bħall-Organizzazzjoni Dinjija tas-Saħħa u partijiet interessati oħra. Il-Kummissjoni għalhekk involviet l-Istati Membri u l-partijiet interessati mill-bidu ta' dan il-proċess u żgur li se żżomm dan l-isforz għaddej. Kooperazzjoni imsaħħa bejn il-politika ambjentali, il-politika tas-saħħa u l-oqsma ta' riċerka korrispondenti hija waħda mill-kisbiet prinċipali tul l-aħħar tliet snin, li wasslu għall-iżvilupp ta' qasam ta' politika integrata għas-saħħa u l-ambjent, li trid tintrefa' minn medda ta' oqsma ta' politika għat-trasport, l-enerġija, il-kimiċi u l-impjiegi. Għal dan il-għan il-Kummissjoni se żżid l-isforzi tagħha, b'mod partikolari fi kwistjonijiet bħall-arja fuq ġewwa u dik fuq barra kif ukoll l-effetti tal-klima, fejn l-integrazzjoni hija meqjusa essenzjali. Biex jinkiseb dan il-għan, approċċ integrat huwa meħtieġ fi ħdan il-qafas ta' l-Istrateġija ta' Żvilupp Sostenibbli tal-Komunità. L-isforzi ġew ikkonċentrati wkoll fuq kwistjonijiet emerġenti bħan-nanoteknoloġija, fejn il-Kummissjoni tipproponi passi konkreti lejn żvilupp tan-nanoteknoloġija "sikur, integrat u responsabbli", li jfisser li l-aspetti ambjentali, tas-saħħa u dawk soċjali tan-nanoteknoloġija jeħtieġ li jiġu kkunsidrati fl-aktar stadju bikri possibbli[14]. Attenzjoni ulterjuri ngħatat lil kwistjonijiet ġodda bħar-resistenza antimikrobjali, problema ambjentali b'impatt fuq is-saħħa tal-bniedem[15]. Il-Kummissjoni tinsab fil-proċess li tħejji talba għall-opinjoni tal-korpi responsabbli għall-evalwazzjoni tar-riskju biex jivvalutaw l-effett tar-resistenza antibjotika tal-bijoċidi. Apparti dan l-effetti tal-bidla fil-klima fuq is-saħħa kien is-suġġett ta' proġetti differenti ffinanzjati mill-UE[16] u se jkomplu jiġu investigati taħt l-FP6 u FP7. "Komunikazzjoni dwar il-Konsegwenzi għas-Saħħa minħabba l-Bidla fil-Klima" se tiġi proposta fl-2008. F'bosta proġetti ta' riċerka l-Kummissjoni tat attenzjoni speċjali lil gruppi vulnerabbli , bħat-tfal li huma partikolarment sensittivi għal espożizzjoni ambjentali li tikkaġuna ħsara. Il-Kummissjoni se tkompli tagħti attenzjoni speċjali lil gruppi vulnerabbli. PROGRESS DWAR L-IMPLIMENTAZZJONI TAL-PJAN TA' AZZJONI – PUNTI EWLENIN Il-Pjan ta' Azzjoni identifika 13-il azzjoni b'attenzjoni partikolari fuq (1) titjib tal-katina ta' informazzjoni billi tiġi żviluppata informazzjoni integrata ta' l-ambjent u tas-saħħa; (2) jimtela l-vojt f'dak li huwa għarfien billi tissaħħaħ ir-riċerka dwar l-ambjent u s-saħħa u jiġu identifikati kwistjonijiet emerġenti; (3) issir reviżjoni u aġġustament tal-politika ta' tnaqqis tar-riskju u t-titjib tal-komunikazzjoni. Titjieb il-katina ta' informazzjoni Il-konklużjoni prinċipali tar-reviżjoni[17] tas-sistemi attwali ta' tagħrif u monitoraġġ ta' l-ambjent u tas-saħħa li saret mill-Kummissjoni fl-2006 huma li għadd ta' sistemi ta' informazzjoni u monitoraġġ ta' l-ambjent u tas-saħħa madwar l-UE jeżistu u li l-istrateġiji ta' evalwazzjoni huma stabbiliti biex ikopru l-medda ta' impatti ambjentali li mistennija jaffettwaw is-saħħa tal-bniedem. F'ħafna każijiet żvilupp ulterjuri jinsab għaddej biex jitjieb il-livell ta' ħarsien. Ir-reviżjoni tagħmel rakkomandazzjonijiet konkreti għal rabta akbar u integrazzjoni bejn sistemi eżistenti, li jsaħħu l-isforz dwar ir-riċerka u l-bijomonitoraġġ uman, u jtejbu l-proċeduri ta' ġbir tad- data . Sa mill-2004 l-Kummissjoni kkollaborat fil-qrib ma' l-Istati Membri u esperti biex jippreparaw proġett pilota ta' l-UE[18] dwar il-bijomonitoraġġ uman (HBM) biex tiġi ttestjata l-possibiltà ta' approċċ korenti tal-bijominitoraġġ uman fl-Ewropa. L-ewwel sejħiet għall-proposti taħt l-FP7[19] irriżervaw fondi għal netwerk ta' l-UE dwar l-HBM[20] biex jiġi ffinanzjat il-Proġett Pilota ta' l-UE. Il-fażi pilota se tiffoka fuq il- bini tal-kapaċità u l- armonizzazzjoni tal-proċeduri, dwar ir-rwol politiku tal-futur ta' l-HBM, u dwar komunikazzjoni adattata fuq livell individwali u Komunitarju. Għall-fażi pilota l-Kummissjoni qed tesplora l-possibilità li tinseġ attivitajiet futuri ta' l-HBM f'qafas stabbilit bħall-Istħarriġ ta' Eżami tas-Saħħa ta' l-UE[21] u tiżgura li l-HBM ikun marbut mal-qafas regolatorju eżistenti. Fl-FP6, il-JRC bdiet l-investigazzjoni dwar l-applikazzjoni ta' metabonimiji għall-HBM. Jimtela l-vojt f'dak li huwa għarfien Bosta proġetti ffinanzjati mill-Komunità tniedu biex jintegraw u jsaħħu r-riċerka Komunitarja ta' l-ambjent u tas-saħħa. Sa mill-2004 r-riżultati finali tal-proġetti ġew analizzati, ikkonsolidati u ġew organizzati konferenzi u workshops biex jingħata dawl lil dawn ir-riżultati. Perspettiva ġenerali tar-riżultati ewlenin hija mogħtija f'Tabella 2. Il-miri għall-2007-2010 huma li jiġu analizzati r-riżultati ta' nofs il-perjodu u dawk finali; biex jiġu organizzati workshops dwar kwistjonijiet immirati dwar l-ambjent u s-saħħa biex jintefa dawl fuq ir-riżultati tar-riċerka u biex jiġu identifikati l-bżonnijiet tar-riċerka għas-sejħiet għall-proposti futuri li għandhom jiġu implimentati fil-Programmi tal-Komunità. Il-Kummissjoni nediet proġetti ta' riċerka mmirati dwar mard, disturbi u espożizzjonijiet. Sa mill-2004 ir-riċerka tal-Komunità ffokat fuq il-kawżi ta' l-ażma u l-allerġiji, fuq il-kawżi u l-mekkaniżmi ta' disturbi newroimmunitarji[22], fuq l-effetti tas-saħħa għall-espożizzjoni ta' metalli, fuq l-iżvilupp ta' netwerks ta' l-UE biex imexxu 'l quddiem ir-riċerka f'kankri mhux komuni u fuq l-identifikazzjoni ta' interazzjonijiet ġeniambjentali involuti fl-iżvilupp tal-kankru f'popolazzjonijiet b'riskju għoli[23]. Il-miri għall-2007-2010 huma li jiġu studjati l-kawżi tal-mard relatati ma' l-ambjent u li jiġu investigati l-impatti fuq is-saħħa fit-terminu twil ta' żmien ta' l-espożizzjoni ta' fatturi li joħolqu pressjoni amjentali, li jittieħed vantaġġ mill-gruppi eżistenti jew possibilment jiġu maħluqa oħra ġodda. Billi tissaħħaħ il-bażi xjentifika ta' ftehim ta' assoċjazzjonijiet bejn l-espożizzjonijiet speċjalment għal kimiċi u l-impatti fuq is-saħħa, dawn il-proġetti se jikkopntribwixxu għal ħafna politiki ta' l-UE li jikkonċernaw l-evalwazzjoni tar-riskju ta' l-espożizzjoni għall-kimiċi[24]. Il-Kummissjoni ffinanzjat bosta proġetti biex tiżviluppa sistemi metodoloġiċi sabiex tanalizza l-interazzjoni bejn l-ambjent u s-saħħa. Il-proġetti għandhom l-għan li jtejbu l-metodi u l-mudelli meħtieġa biex titwettaq l-evalwazzjoni integrata tar-riskju li tinkludi l-espożizzjonijiet ikkombinati u se jtejbu l-metodi u l-għodda għall-evalwazzjoni ta' l-impatt għas-saħħa u l-analiżi spiża/benefiċċju. Il-miri għall-2004-2006 kienu li jiġu żviluppati metodoloġiji ta' l-evalwazzjoni integrata tar-riskju u l-mudelli għall-evalwazzjoni ta' effetti dejjem jiżdiedu, l-interazzjoni bejn il-fatturi li joħolqu pressjoni u l-influwenza tagħhom fuq is-saħħa tal-bniedem; u l-metodoloġiji, it-tekniki, u l-mudelli biex tiġi indirizzata l-kumplessità ta' l-interazzjoni ambjent/saħħa[25]. Il-Kummissjoni mmirat ukoll li tiżviluppa qafas ta' kontabilità li jinkludu l-esternalitajiet assoċjati ma' bosta fatturi li joħolqu pressjoni ambjentali, l-evalwazzjoni ta' l-esternalitajiet relatati mas-saħħa u d-definizzjoni ta' livelli ta' sostenibilità. Apparti dan, ġew mnieda studji biex jiġu estiżi u vvalidati mudelli u għodod għall-evalwazzjoni ta' l-impatt fuq l-ambjent u s-saħħa, l-analiżi spiża/benefiċċju u l-identifikazzjoni ta' sorsi ta' tniġġis[26] u biex jiġu evalwati l-benefiċċji għas-saħħa ta' l-ikel kontra r-rsikji għas-saħħa ta' kontaminanti potenzjali għall-ambjent[27]. Il-miri għall-2007-2010 huma li jiġu analizzati r-riżultati għar-rilevanza politika tal-proġetti ta' l-FP5 u l-FP6 fir-rigward (i) ta' l-evalwazzjoni integrata tar-riskju tal-metodoloġiji u l-mudelli; (ii) tal-metodi u l-għodod għall-evalwazzjoni ta' l-impatt fuq l-ambjent u s-saħħa, l-analiżi spiża/benefiċċju u l-identifikazzjoni ta' sorsi ta' tniġġiż; u (iii) l-analiżi riskju/benefiċċju ta' ikel milqut mit-tniġġiż ambjnetali . Il-proġetti iffinanzjati biex jiżguraw li l-perikli potenzjali lill-ambjent u s-saħħa jiġu identifikati u indirizzati se jipprovdu appoġġ għar-riċerka għall-azzjonijiet ta' politika fil-qasam tal-bidla fil-klima, il-kwalità ta' l-ilma u l-evalwazzjoni tar-riskju tan-nanoteknoloġiji. Il-miri għall-2004-2006 kienu li jesploraw kif l-ippjanar tas-settur tas-saħħa jista' jitjieb għal okkorrenzi ta' temp estrem fil-ġejjieni, biex tiġi ffaċilitata l-evalwazzjoni rapida ta' theddid emerġenti, biex titnieda azzjoni ta' riċerka dwar l-evalwazzjoni ta' fatturi mqanqla mill-Bidla Globali marbuta mar-riskju ta' l-introduzzjoni u l-firxa ta' mard emerġenti uman u sabiex tindirizza suġġetti bħal: (i) il-bidla fil-klima u s-saħħa; (ii) it-tniġġis ta' l-ilma inklużi patoġeni emerġenti fis-sorsi ta' l-ilma għax-xorb; u (iii) l-impatti possibbli tan-nanopartiċelli għas-saħħa ambjentali[28]. Għall-2007-2010 l-effetti tal-bidla fil-klima fuq is-saħħa tal-bniedem u ta' l-annimali u r-riskji potenzjali min-nanopartiċelli għas-saħħa tal-bniedem se jiġu investigati. Reviżjoni u aġġustament tal-politika ta' tnaqqis tar-riskju u t-titjib tal-komunikazzjoni Sar progress fuq l-iżviluppar ta' attivitajiet u netwerking tas-saħħa pubblika dwar fatturi li jiddeterminaw is-saħħa ambjentali. Is-Saħħa u l-Ambjent huma fattur priojoritarju fil-PHP[29] u ġie kopert f'kull programm ta' xogħol li jsir kull sena. Bosta proġetti marbuta mal-kwalità ta' l-arja ġew imnieda biex jitnaqqas it-tipjip passiv u attiv (ara hawn taħt). Proġett fuq il-kwistjonijiet tal-kamp elettromanjetiku (EMF) iffinalizzat fl-2005[30] bena netwerk ta' dawk li jfasslu l-politika ta' l-UE dwar kwistjonijiet ta' l-EMF, interface operattiva tax-xjenza/politika u għodda ta' komunikazzjoni li tejbu l-komunikazzjoni għall-pubbliku. Saru sforzi biex isseħħ promozzjoni tat-taħriġ għall-professjonisti u t-titjib tal-kapaċità organizzattiva fl-ambjent u fis-saħħa . L-Edukazzjoni hija primarjament ir-responsabbiltà ta' l-Istati Membri u l-Pjan ta' Azzjoni jitlob li jkunu huma li jieħdu l-miżuri meħtieġa. Fuq il-livell ta' l-UE xi xogħol ta' faċilitazzjoni sar bl-użu tal-PHP. Madankollu, ebda proġett ma tressaq. Materjali edukattivi dwar l-ambjent, is-saħħa u s-sigurtà tat-tfal ġew prodotti biex jintużaw minn min iħarreġ biex jitjieb l-għarfien tal-professjonisti u l-personal li jaħdmu fil-kura tas-saħħa[31]. Maġġoranza ta' proġetti tal-FP6 żviluppaw programmi ta' taħriġ estensiv fuq il-livell ta' l-UE għall-professjonisti u x-xjentisti ta' l-ambjent u tas-saħħa, li jinkludu korsijiet immirati jew skola sajf għall-partijiet interessati u inizjattivi bbażati fuq l-internet. Sar progress dwar miżuri ta' koordinazzjoni għat-tnaqqis tar-riskju kontinwu dwar il-mard prijoritarju. Il-miżuri ewlenin tat-tnaqqis tar-riskju li ġew stabbiliti huma dwar il-mard li għandu x'jaqsam man-nifs, mard kardjovaskulari, il-kanċer, disturbi li għandhom x'jaqsmu ma' l-iżvilupp newroloġiku u l-impatt relatat ma' l-endokrina. Sar progress sinifikanti fit-titjib ta' l-identifikazzjoni aħjar tal-mekkaniżmi għal miżuri ta' koordinazzjoni tat-tnaqqis tar-riskju. Madankollu, jeħtieġ li jsir aktar xogħol fir-riċerka li tgħaqqad il-mard prijoritarju ma proċessi ta' politika adattata u sistemi ta' informazzjoni. Uħud mill-azzjonijiet potenzjali għal progress ulterjuri li għandhom jiġu esplorati huma: l-użu tat-taqsima tal-portal tas-saħħa ta' l-UE, L-Ambjent Tiegħi; żvilupp ta' mistoqsijiet rilevanti għall-intervista dwar is-saħħa u stħarriġ ta' eżami, ġbir ta' sistemi ta' informazzjoni dwar is-saħħa fuq l-inċidenza ta' mard prijoritarju u l-mortalità u l-ispejjeż relatati mas-saħħa, f'koordinazzjoni, kull meta rilevanti, mas-Sistemi Statistika Ewropea. Titjib tal-kwalità ta' l-arja fuq ġewwa sar minn bosta attivitajiet. Il-Kummissjoni adottat Green Paper bit-titlu " Lejn Ewropa ħielsa mid-duħħan tat-tabakk : possibiltajiet differenti ta' politika fil-livell ta' l-UE[32]" f'Jannar 2007 u nediet proċess ta' konsultazzjoni wiesa' dwar l-aħjar mod kif tittieħed azzjoni dwar it-tipjip passiv fl-UE. Attwalment, il-Kummissjoni qed tħejji inizjattiva ta' segwitu dwar ambjenti ħielsa mid-duħħan li għandha tiġi adottata fl-2008 u rapport dwar l-implimentazzjoni tar-Rakkomandazzjoni tal-Kunsill [33] dwar il-prevenzjoni tat-tipjip u dwar l-inizjattivi biex jitjieb il-kontroll fuq it-tabakk. F'Mejju 2005 l-Kummissjoni qabdet lil SCHER biex tressaq opinjoni dwar l-istrateġija ta' evalwazzjoni ta' riskju possibbli biex tappoġġa l-politika dwar il-kwistjoni ta' l-arja fuq ġewwa, biex tidentifika oqsma potenzjali ta' tħassib fir-rigward ta' sustanzi differenti li jniġġsu u li tqis riskji assoċjati ma' l-użu ta' prodotti li jfewħu l-arja[34]. F'Jannar ta' l-2006 SCHER ippreżentat opinjoni separata dwar il-prodotti li jfewħu l-arja. Dwar il-kwistjonijiet l-oħra tal-mandat, il-Kumitat ressaq rapport preliminari għal konsultazzjoni pubblika f'Jannar 2007. Grupp ta' ħidma ta' esperti ġie stabbilit f'Ottubru 2006 bħala segwitu ta' l-opinjonijiet tal-Kumitat Xjentifiku u biex iwettaq dak mistenni mil-lat politiku, mill-Istati Membri u mill-partijiet interessati[35] li talbu lill-Kummissjoni sabiex tuża approċċ wiesa' u tieħu azzjonijiet konkreti dwar għadd ta' sustanzi li jniġġsu/oqsma. Żewġ proġetti ta' l-FP6 huma ffokati fuq kwistjonijiet relatati mal-kwalità ta' l-arja fuq ġewwa[36][37]. Kampanji ta' kejl seħħew f'bosta bliet Ewropej mill-JRC biex jissorveljaw il-konċentrazzjonijiet ta' espożizzjoni ta' sustanzi magħżula fuq barra/fuq ġewwa u anki dik personali[38]. Fl-2006, il-JRC ħareġ rapport ta' importanza kbira li fih spjega l-istrateġiji biex tiġi determinata u kkontrollata l-kontribuzzjoni tat-tniġġis ta' l-arja fuq ġewwa fir-rigward ta' l-espożizzjoni totali mat-teħid tan-nifs[39]. Il-Kummissjoni se tkompli tappoġġja attivitajiet ta' riċerka dwar il-kwalità ta' l-arja fuq ġewwa. Azzjonijiet futuri għandhom jiffukkaw fuq tagħrif lill-pubbliku u lill-professjonisti, l-iskambju ta' l-aqwa prassi fil-livell nazzjonali u lokali u fuq koordinazzjoni ta' politiki attwali marbuta mal-kwalità ta' l-arja fuq ġewwa. Il-Kumitat Xjentifiku tar-Riskji Sanitarji Emerġenti u Identifikati Riċentement (KXRSEIR) adotta opinjoni fuq "Effetti possibbli ta' Kampi Elettromanjetiċi (EMF) fuq is-Saħħa Umana" fil-21 ta' Marzu 2007[40]. Il-PHP u l-FP7 se jkomplu jipprovdu appoġġ għal proġetti li jindirizzaw il-lakuni identifikati fir-riċerka. Il-Kummissjoni tista' torbot ukoll fuq EMF-NET[41], netwerk kbir ta' l-UE ta' xjenzati u esperti li jirrevedi u jivvaluta l-evidenza xjentifika emerġenti dwar impatti possibbli fuq is-saħħa minn espożizzjoni umana għall-EMF. Barra minn dan ġew adottati standards tal-prodott taħt leġiżlazzjoni tas-suq intern u ġew aġġornati sabiex jiżguraw li prodotti mqiegħda fis-suq u mqiegħda f'ċirkolazzjoni mhumiex se jesponu l-pubbliku aktar minn livelli li ġew rikonoxxuti mix-xjenza bħala siguri. TAQSIRA TA' PROGRESS DWAR POLITIKI AMBJENTALI RELATATI MAS-SAħħA U POLITIKI RILEVANTI TA' L-IKEL Minħabba li l-għan globali tal-Pjan ta' Azzjoni huwa li jintegra l-ambjent u s-saħħa u li jiżgura li l-aspetti tas-saħħa umana jittieħdu f'konsiderazzjoni kif xieraq fil-politika ambjentali u viċi versa, l-implimentazzjoni effettiva tiegħu hija dipendenti fuq il-politiki speċifiċi ta' l-ambjent u s-saħħa. F'dan ir-rigward, ġew adottati numru ta' inizjattivi ġodda mill-2004 'l hawn bil-ħsieb li jitnaqqas ir-riskju għas-saħħa umana u għall-ġbir ta' tagħrif aqwa. Dawn huma mqassra hawn taħt. Sistema ta' Tagħrif dwar l-Ilma għall-Ewropa (WISE) ġiet żviluppata b'mod ulterjuri u tħaddnet mis-Servizzi tal-Kummissjoni, l-Aġenzija Ewropea ta' l-Ambjent u l-Istati Membri. Huwa previst żvilupp ulterjuri inkluza l-integrazzjoni tad- data dwar l-ilma għax-xorb fi Pjan iddettaljat ta' Implimentazzjoni tal-WISE. linji ġodda ta' gwida li jirrapportaw orjentati għall-WISE ġew żviluppati u huma previsti għat-tħaddin finali sa tmiem l-2007. Proposta tal-Kummissjoni għar-reviżjoni tad-Direttiva ta' l-Ilma għax-Xorb hija prevista għal tmiem l-2008 . Il-Kummissjoni adottat proposta għal Direttiva ġdida sabiex tipproteġi ilma tal-wiċċ minn tniġġis[42], li għandha tistipula limiti fuq konċentrazzjonijiet fl-ilmijiet tal-wiċċ ta' 41 sustanza kimika li joħolqu riskju għall-ħajja ta' annimal jew pjanta fl-ambjent akwatiku u għas-saħħa umana. Fl-2004 l-aħħar direttiva 'bint' tal- kwalità ta' l-arja [43] ġiet adottata, li tfassal valuri mmirati għall-arseniku, in-nijkil, il-cadium u l-benzo(a)pyrene fl-arja ambjentali. Il-Kummissjoni adottat fl-2005 l-Istrateġija Tematika dwar it-Tniġġis ta' l-Arja[44] u l-proposta għad-Direttiva dwar il-Kwalità ta' l-Arja Ambjentali u Arja Aktar Nadifa għall-Ewropa[45]. Il-proposta tal-Kummissjoni għal standardEURO VI ġdid ta' emissjoni ta' vettura heavy duty hija skedata fl-2007, kif ukoll ir-reviżjoni tal-leġiżlazzjoni attwali fuq emissjonijiet industrijali[46]. Sar ħafna fis-settur tal- kimiċi . Minbarra għall-Istrateġija Mercury [47], adottata fl-2005, ġew adottati numru ta' proposti mill-Kummissjoni minn dak iż-żmien bil-ħsieb tal-projbizzjoni tal-merkurju għal ċerti użi fi ħdan l-UE[48], il-projbizzjoni ta' l-esportazzjonijiet tal-merkurju mill-UE[49]mill-2011 u l-impożizzjoni ta' ħażniet sikuri ta' merkurju mhux użat. L-SCENIHR attwalment qiegħed jivverifika s-sikurezza ta' l-amalgama dentali u materjali alternattivi ta' restorazzjoni dentali għal pazjenti u utenti[50]. B'mod parallel, il-Kumitat Xjentifiku tar-Riskji Sanitarji (SCHER) u Ambjentali qiegħed jaħdem fuq talba għal opinjoni fuq effetti indiretti sanitarji tal-merkurju fl-amalgama dentali[51]. Saret proposta sabiex tittejjeb il-proċedura għat-tqegħid fis-suq ta' prodotti għall-ħarsien tal-pjanti. Barra minn dan u bil-ħsieb li jitnaqqas ir-riskju globali mill-użu tal-pestiċidi fl-UE, il-Kummissjoni adottat kemm Strateġija Tematika fuq l-Użu Sostenibbli tal-Pestiċidi[52] kif ukoll proposta għal Direttiva tal-Qafas[53], li għandhom inter alia jimponu taħriġ xieraq għal utenti professjonisti, jirrestrinġu l-użu ta' pestiċidi f'ċerti żoni u jibdew l-iżvilupp ta' indikaturi rilevanti . Il-lista ta' prijorità ta' sustanzi għal valutazzjoni ulterjuri tar-rwol tagħhom fit-taħwid ta' l-endokrina stabbilit dan l-aħħar għandhom jitqiesu mir-regolaturi meta jagħmlu l-abbozz tal-leġiżlazzjoni minħabba li l-lista tikklassifika s-sustanzi skond l-effetti possibbli għall-fawna selvaġġa, is-saħħa umana, u għat-tħassib ta' espożizzjoni. Fir-rigward ta' kimiċi, intlaħqet tappa importanti bl-adozzjoni finali tar-Regolament REACH[54] f'Diċembru 2006, li se jidħol fis-seħħ f'Ġunju 2007 u jimponi l-ġbir ta' proprjetajiet tossikoloġiċi ta' kimiċi permezz ta' l-Aġenzija Kimika ta' l-UE. REACH jagħraf is-sustanzi li jħawdu l-endokrina bħala sustanzi ta' tħassib ta' grad għoli u għalhekk se jkunu koperti taħt ir-reġim ta' awtorizzazzjoni. Żvilupp importanti fir-rigward ta' l-Istarteġija dwar id-Dijossini u l-PCBs kien l-adozzjoni fl-2004 tar-Regolament fuq sustanzi organiċi persistenti li jniġġsu (PoPs)[55] u l-Pjan ta' Implimentazzjoni tal-Komunità fuq POPs[56] li jelenka miżuri ta' l-UE, inklużi miżuri sabiex jiġu indirizzati b'mod ulterjuri s-sorsi industrijali u domestiċi għall-emissjonijiet tad-dijossina fis-snin li ġejjin. Għall-kontaminanti ambjentali u industrijali fl- ikel , livelli massimi huma mfassla fil-leġiżlazzjoni ta' l-UE u hemm stipulati dispożizzjonijiet għal teħid ta' kampjuni u analiżi għall-monitoraġġ ta' konformità magħhom sabiex tiġi żgurata s-sikurezza tal-konsumatur. Fir-rigward ta' l-espożizzjoni għall- ħoss u l-effetti assoċjati fuq is-saħħa, il-Kummissjoni kkontribwiet b'mod effettiv fil-proġett tad-WHO tal-Linji Gwida fuq Storbju matul il-Lejl matul dawn l-aħħar 3 snin, li minnu se jintużaw ir-riżultati fl-ambitu ta' l-attivitajiet tal-Kummissjoni fl-2007 għar-reviżjoni ta' l-effetti fuq is-saħħa ta' l-istorbju. Fl-Istrateġija tan- Nanoteknoloġija [57] u l-Pjan ta' Azzjoni 2005-2009 l-Kummissjoni tipproponi passi konkreti lejn żvilupp " sikur, integrat u responsabbli" tan-nanoteknoloġija, li jfisser li l-aspetti ambjentali, sanitarji u soċjali tan-nanoteknoloġija jeħtieġu li jitqiesu fl-aktar stadju bikri possibbli. Waħda mill-attivitajiet fl-2006 kienet ir-reviżjoni ta' l-oqsfa regolatorji attwali sabiex jinstab jekk dawn ikoprux b'mod adegwat nanomaterjali mmanifatturati u sabiex jipprovdu ħarsien biżżejjed kontra l-effetti tagħhom. KONKLUżJONIJIET U L-PASSI LI JMISS Filwaqt li 3 snin huma perjodu qasir għall-implimentazzjoni ta' kwalunkwe pjan ewlieni ta' azzjoni, il-kooperazzjoni msaħħa bejn l-oqsma ta' l-ambjent, is-saħħa u r-riċerka fil-livell ta' Komunità u ta' l-Istati Membri hija kisba reali. Fit-3 snin li ġejjin, il-Kummissjoni f'kooperazzjoni mill-qrib ma' l-Istati Membri se tkompli timplimenta l-azzjonijiet varji previsti fil-Pjan ta' Azzjoni. Għal dan l-għan, il-Kummissjoni se tkompli tiffoka fuq l-integrazzjoni tat-tħassib ambjentali u dak sanitarju fil-politiki l-oħra kif ukoll fuq l-integrazzjoni tal-bosta partijiet involuti. Sabiex issaħħaħ il-kapaċità ta' l-UE għat-tfassil tal-politika f'dan il-qasam, il-Kummissjoni għandha bil-mod il-mod tintensifika l-isforz tagħha sabiex tesplojta r-riżultati tal-proġetti ta' riċerka u ta' sforzi oħra ta' ġbir ta' tagħrif u t-trasformazzjoni tagħhom f'politika. Fl-2010 l-Kummissjoni għandha tidentifika l-elementi li għandhom jiġu indirizzati fiċ-ċiklu li jmiss. Il-Kummissjoni għandha tippreżenta din ir-reviżjoni ta' nofs it-terminu fil-laqgħa tar-Reviżjoni Intergovernamentali ta' Nofs it-Terminu dwar l-Ambjent u s-Saħħa fi Vjenna f'Ġunju 2007. [1] Ewrobarometru speċjali 238, (2006) dwar Kwistjonijiet ta' Riskju [2] Ewrobarometru 217, (2005) [3] Ewrobarometru 215, (2005) [4] COM(2003)338 [5] COM(2004)416 [6] Il-konklużjonijiet tal-Kunsill dwar l-Istrateġija, ir-Riżoluzzjonijiet tal-Parlament Ewropew dwar l-Istrateġija u l-Pjan ta' Azzjoni, l-Opinjoni tal-Kumitat Ekonomiku u Soċjali dwar il-Pjan ta' Azzjoni. Il-konferenzi tal-presidenza Daniża u Lussemburgiża f'Diċembru 2004 u Ġunju 2005 rispettivament. [7] http://register.consilium.europa.eu/pdf/en/06/st10/st10917.en06.pdf [8] GINA Inizjattiva Globali kontra l-Ażma. Ir-Rapport, Il-Piż Globali ta' l-Ażma, 2004. [9] «The European Lung White Book: The First Comprehensive Survey on Respiratory Health in Europe», 2003. [10] (SEC(2006)1461 Fuljett sempliċi għal kulħadd fuq http://europa.eu.int/comm/environment/health/index_en.htm [11] It-tkejjil ta' sustanzi ta' tniġġis fit-tessuti umani u fil-fluwidi. [12] http://cordis.europa.eu/fp6/ [13] http://cordis.europa.eu/fp7/home_en.html [14] Pjan ta' Azzjoni għan-Nanoteknoloġija 2005-2009 [15] http://www.who.int/foodborne_disease/resistance/en/http://www.who.int/mediacentre/factsheets/fs194/en/http://www.emea.eu.int/pdfs/vet/regaffair/081899en.pdfhttp://www.antibioticos.msc.es/PDF/resist_emea_paper_on_antibiotic_resistance.pdfhttp://www.oie.int/eng/publicat/ouvrages/A_119.htmhttp://europa.eu/scadplus/leg/en/cha/c11561.htm [16] http://ec.europa.eu/health/ph_information/dissemination/unexpected/unexpected_2_en.htm [17] SEC(2006)1461 [18] www.http://www.eu-humanbiomonitoring.org [19] http://cordis.europa.eu/fp7/home_en.html [20] «Environment theme of Cooperation Programme in Environment & Health sub-activity». [21] http://ec.europa.eu/health/ph_information/dissemination/reporting/ehss_06_en.htm [22] Total tal-kontribuzzjoni tal-KE għal dawn il-proġetti: €28M (Tabella 6) [23] Total tal-kontribuzzjoni tal-KE għal dawn il-proġetti: €30M [24] Ara t-tabelli fl-Anness III [25] Total tal-kontribuzzjoni tal-KE għal dawn il-proġetti: €35M (Tabella 9) [26] Total tal-kontribuzzjoni tal-KE għal dawn il-proġetti: €11M (Tabella 10) [27] Total tal-kontribuzzjoni tal-KE għal dawn il-proġetti: €5M (Tabella 11) [28] Total tal-kontribuzzjoni tal-KE għal dawn il-proġetti: €25M (Tabella 12) [29] http://ec.europa.eu/health/ph_programme/programme_en.htm [30] http://www.jrc.ec.europa.eu/eis-emf/home.cfm [31] Children's health, environmental and safety training - http://ec.europa.eu/health/ph_projects/2003/action3/action3_2003_09_en.htm [32] http://ec.europa.eu/health/ph_determinants/life_style/Tobacco/keydo_tobacco_en.htm [33] 2003/54/KE . http://europa.eu/scadplus/leg/en/cha/c11574.htm [34] http://ec.europa.eu/health/ph_risk/committees/04_scher/scher_opinions_en.htm [35] Riżoluzzjoni tal-Parlament, Finali A6 - 0008/2005; Konferenzi tal-Presidenza Daniża u Lussemburgiża, Diċembru 2004, Ġunju 2005 [36] http://indoorairenvie.cstb.fr/ [37] http://www.proneteurope.eu [38] Monitoraġġ Ewropew ta' l-arja fuq ġewwa u proġett ta' evalwazzjoni għall-espożizzjoni - www.jrc.ec.europa/project/airmex/index.htm. [39] STRATEX http://www.jrc.cec.eu.int/pce/modnoiseca_ecareports.htm [40] http://ec.europa.eu/health/ph_risk/committees/04_scenihr/scenihr_opinions_en.htm. Konklużjonijiet imqassra fl-Annessi Tekniċi [41] http://www.jrc.cec.eu.int/emf-net/. [42] COM(2006)397 [43] 2004/107/KE [44] COM(2005)446 [45] COM(2005)447 [46] IPPC 96/61/KE [47] COM(2005)20 [48] COM(2006)69 [49] COM(2006)636 [50] http://ec.europa.eu/health/ph_risk/committees/04_scenihr/docs/scenihr_q_009.pdf [51] http://ec.europa.eu/health/ph_risk/committees/04_scher/docs/scher_q_050.pdf [52] COM(2006)373 [53] COM(2006)372 [54] http://ec.europa.eu/environment/chemicals/reach_intro.htm [55] Ir-Regolament (KE) Nru 850/2004 li jemenda d-Direttiva 79/117/KEE, ĠU L 158, 30.4.2004. [56] SEC(2007)341 [57] COM(2004)338